Emlékek éve 2015/2016

Gárdonyi Géza – Egri csillagok:  
*Bemutató: 2015. október 30.*  
Főbb szereplők:  
Bornemissza Gergely – Mátyássy Bence  
Cecey Éva – Tenki Réka  
Dobó István – Tóth László  
Jumurdzsák – Farkas Dénes

Lev Tolsztoj – Háború és béke:  
*Bemutató: 2015. november 10.*  
Főbb szereplők:  
Natasa Rosztova – Tompos Kátya  
Pierre Bezuhov – Kristán Attila  
Andrej Bolkonszkij – Bakos – Kiss Gábor

Kortárs parádé:  
Válogatás kortárs költők verseiből, két felvonásban  
*Bemutató: 2016. január 22.*  
Blaskó Péter  
Bodrogi Gyula  
Nagy Mari  
Nagy – Kálózy Eszter  
Rubold Ödön  
Söptei Anna  
Szűcs Nelli  
Törőcsik Mari  
Udvaros Dorottya  
Varga József

Isaac Asimov – A két évszázados ember:  
*Bemutató: 2016. április 06.*  
Főbb szereplők:  
Andrew – Szarvas József  
Kiskisasszony – Tóth Auguszta

Shakespeare - Sok hűhó semmiért: *Bemutató: 2016. május 3.*Főbb szereplők:  
Beatrice – Gerlits Réka  
Benedek – Szatory Dávid  
Don Pedro – Újvári Zoltán  
Don Juan – Rácz József  
Claudio – Olt Tamás

Tersánszky Józsi Jenő – Misi mókus kalandjai:  
Gyermekdarab  
*Bemutató: 2016. június 12.*  
Misi Mókus – Fehér Tibor

Az évadnak az ,,emlékek éve” nevet adtuk. Most biztosan felvetődik a kérdés mindenkiben, hogy miért. A továbbiakban erre fogunk választ adni, illetve bővebben kifejtjük az évadtervet.  
A bemutatóknak a dátumát a mű írójához köthető napra tettük, a születésüknek, illetve haláluknak évfordulójára. Ezzel szeretnénk reprezentálni, hogy emlékezni fogunk rájuk és nem felejtjük el munkásságukat sem. Fontosnak tartjuk, hogy a fiatal generáció is megismerkedjen a színházzal és a klasszikus művekkel is, ezért próbáltunk változatos, minden korosztály számára megfelelő évadtervet összeállítani. Kisgyermekek – és persze mindenki más – számára ajánljuk a Misi mókus című, mindenki által ismert kedves történetet. Ezzel a történettel könnyen meglehet szerettetni a gyerekekkel a színházat és ösztönözni őket arra, hogy máskor is ellátogassanak oda. Másrészről a darab igazi kihívás lehet mind rendező, színész és statiszta számára is. Az Egri csillagokat már a kicsit érettebb tinédzser korosztály számára ajánlanánk. Igazi betekintést nyerhetnek ezzel a darabbal az akkori korba és iskolai tanulmányaikat is kiegészíthetik vele. Mindemellett nincs sok olyan gyerek, aki ne tudna elmerülni néhány órára Bornemissza Gergely és Cecey Éva bontakozó szerelmében vagy Eger ostromában. A két évszázados ember bemutatása újat hozhat a színház arculatába és a színházi világba egyaránt, mivel még nem igazán volt rá példa, hogy egy színház sci-fi-t vigyen színpadra. Ezzel a darabbal becsalogathatnák a sci-fi kedvelő, de a színház világától elzárkózó embereket és ezzel egy újabb réteget lehetne meggyőzni arról, hogy érdemes színházba járni. Shakespeare igazi klasszikus, az ő műveinek bemutatása csak sikerre vezethet. Ezzel a drámával a klasszikus irodalmat kedvelőknek lehetne kedvezni, hogy újra fel tudják fedezni milyen csodálatos élmény kedvenc művüket színpadon megtekinteni. Beatrice és Benedek története kicsinek és nagynak egyaránt mosolyt csal az arcára. A Háború és béke szintén klasszikusnak számit ma és igazi kihívás elé állítaná a színházat a színpadra adaptálása. Nem mindennapi, hogy egy ilyen hosszú művet színpadra alkalmazzanak. Ugyanakkor a regény egy kicsit modernebb köntösbe bújtatása bevonzaná azt a fiatalabb korosztályt is a színházba, akik a könyvet már nem olvasnák el. A darab témája ugyan ma már nálunk szerencsére nem aktuális, de más környező országokban igen. A darab bemutatása magával vonhatna egy kampányt, melynek keretén belül a színház művészei adakozásra és az egymásra való odafigyelésre ösztönöznék a nézőket. Végezetül a Magyar Kultúra napján bemutatásra kerülő Kortárs parádé keretein belül a színház művészei olyan kortárs költők verseit szavalnák el, mint Varró Dániel, Anavi Ádám, Kiss Benedek, Sulyok Vince vagy Csoóri Sándor, humoros elemekkel vegyítve.  
Az évad összeállításában a hangsúlyt arra fektettük, hogy a bemutatandó darabok minél több nézőt vonzzanak be a színházba, és minél többen szeressék meg ezt a világot.